Președintele PSD, Liviu Dragnea, condamnă în termeni extrem de duri ancheta penală față de rolul lui Ion Iliescu în Revoluția din 1989. Acesta neagă că ar fi fost o revoluție: ”Atâta timp cât comunistul de Meleșcanu e la Externe, chiar credeți că noi ne-am rupt de Rusia și de comunism? Sunteți naivi”.

Liderul PSD susține că: “Este ruşinos să-l acuzi pe Ion Iliescu de revoluţie! Revoluţie înseamnă o schimbare majoră în orânduirea socială, ori la noi nu s-a schimbat nimic, tot Partidul Comunist e la putere. Arătaţi-mi vreo dovadă că în România e democraţie şi după aia să-l acuzaţi pe Iliescu de Revoluţie”, spune Dragnea.

O altă dovadă că trăim în continuare în comunism este că la schimbul valutar ți se cere buletinul și toți vor să fugă din țara asta. Totuși, trebuie să recunoaștem că e un comunism ceva mai relaxat, pentru că acum nu te mai arestează când vrei să pleci din țară, ba chiar te încurajează prin măsuri fiscale.